Avviż Legali Importanti

|

52009PC0450

Proposta għal regolament tal-Kunsill li jimponi dazju definittiv kontra d-dumping u jiġbor b'mod definittiv id-dazju provviżorju impost fuq l-importazzjonijiet ta' ċerta fuljetta tal-aluminju li joriġinaw mill-Armenja, mill-Brażil u mir-Repubblika tal-Poplu taċ-Ċina  /* KUMM/2009/0450 finali */

	[pic] | KUMMISSJONI TAL-KOMUNITAJIET EWROPEJ |Brussel 4.9.2009KUMM(2009) 450 finaliProposta għalREGOLAMENT TAL-KUNSILLli jimponi dazju definittiv kontra d-dumping u jiġbor b'mod definittiv id-dazju provviżorju impost fuq l-importazzjonijiet ta' ċerta fuljetta tal-aluminju li joriġinaw mill-Armenja, mill-Brażil u mir-Repubblika tal-Poplu taċ-ĊinaMEMORANDUM TA’ SPJEGAZZJONI1. IL-KUNTEST TAL-PROPOSTA-  Ir-raġunijiet u l-għanijiet tal-propostaDin il-proposta tikkonċerna l-applikazzjoni tar-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea, kif emendata l-aħħar mir-Regolament tal-Kunsill (KE) Nru 2117/2005 tal-21 ta' Diċembru 2005 ('ir-Regolament bażiku') fil-proċediment li jikkonċerna l-importazzjonijiet ta' ċerta fuljetta tal-aluminju li joriġinaw mill-Armenja, mill-Brażil u mir-Repubblika tal-Poplu taċ-Ċina.-  Il-kuntest ġeneraliDin il-proposta qed issir fil-kuntest tal-implimentazzjoni tar-Regolament bażiku u hi r-riżultat ta’ investigazzjoni li saret skont ir-rekwiżiti sostantivi u proċedurali stabbiliti fir-Regolament bażiku.-  Id-dispożizzjonijiet eżistenti fil-qasam tal-propostaMiżuri provviżorji huma fis-seħħ u kienu imposti mir-Regolament tal-Kummissjoni (KE) Nru 287/2009 li jimponi dazju kontra d-dumping fuq l-importazzjonijiet ta’ ċerta fuljetta tal-aluminju li joriġinaw mill-Armenja, mill-Brażil u mir-Repubblika tal-Poplu taċ-Ċina-  Il-konsistenza mal-politiki u mal-għanijiet l-oħra tal-UnjoniMhux applikabbli.2. IL-KONSULTAZZJONI MAL-PARTIJIET INTERESSATI U L-VALUTAZZJONI TAL-IMPATT-  Il-konsultazzjoni mal-partijiet interessatiIl-partijiet interessati kkonċernati fil-proċediment kellhom l-opportunità li jiddefendu l-interessi tagħhom matul l-investigazzjoni, skont id-dispożizzjonijiet tar-Regolament bażiku.-  Il-ġbir u l-użu ta' għarfien espertMa kien hemm ebda ħtieġa ta’ għarfien espert estern.-  Il-valutazzjoni tal-impattDin il-proposta hija r-riżultat tal-implimentazzjoni tar-Regolament bażiku.Ir-Regolament bażiku ma jinkludix dispożizzjonijiet għall-istima ġenerali tal-impatt iżda fih lista eżawrjenti ta’ kundizzjonijiet li jridu jiġu valutati.3. ELEMENTI LEGALI TAL-PROPOSTA-  Sommarju tal-azzjoni propostaFit-12 ta' Lulju 2008, il-Kummissjoni tat bidu għal proċediment kontra d-dumping fir-rigward ta' ċerta fuljetta tal-aluminju li toriġina mill-Armenja, mill-Brażil u mir-Repubblika tal-Poplu taċ-Ċina.Il-Kummissjoni imponiet id-dazji provviżorji kontra d-dumping fuq dawn l-importazzjonijiet skont ir-Regolament (KE) Nru 287/2009.Il-proposta mehmuża għal Regolament tal-Kunsill hi msejsa fuq is-sejbiet definittivi dwar id-dumping, il-ħsara, il-kawżalità u l-interess Komunitarju. Is-sejbiet provviżorji kienu, fil-biċċa l-kbira tagħhom ikkonfermati, iżda saru xi tibdiliet fil-kalkoli tal-marġini tad-dumping u l-marġini tal-ħsara u minħabba f’hekk fid-dazji.Għaldaqstant qed jiġi propost li l-Kunsill jadotta l-proposta mehmuża għal Regolament li għandu jiġi ppubblikat mhux aktar tard mis-7 ta' Ottubru 2009.-  Il-bażi ġuridikaIr-Regolament tal-Kunsill (KE) Nru 384/96 tat-22 ta’ Diċembru 1995 dwar il-protezzjoni kontra importazzjonijiet li huma l-oġġett ta' dumping minn pajjiżi mhux membri tal-Komunità Ewropea, kif emendat l-aħħar bir-Regolament tal-Kunsill (KE) Nru 2117/2005 tal-21 ta’ Diċembru 2005.-  Il-prinċipju tas-sussidjarjetàIl-proposta taqa’ taħt il-kompetenza esklussiva tal-Komunità. Il-prinċipju tas-sussidjarjetà għalhekk ma japplikax.-  Il-prinċipju tal-proporzjonalitàIl-proposta hija konformi mal-prinċipju ta' proporzjonalità għar-raġunijiet li ġejjin:Il-forma ta’ azzjoni hi deskritta fir-Regolament bażiku msemmi hawn fuq u ma tħalli l-ebda ambitu għal deċiżjoni nazzjonali.Ma tapplikax l-indikazzjoni ta’ kif huwa minimizzat u proporzjonat mal-għan tal-proposta il-piż finanzjarju u amministrattiv li jaqa’ fuq il-Komunità, fuq il-gvernijiet nazzjonali, u l-awtoritajiet reġjonali u lokali, fuq l-operaturi ekonomiċi u ċ-ċittadini..-  L-għażla tal-istrumentiL-istrumenti proposti: regolament.Mezzi oħra ma jkunux xierqa għar-raġuni li ġejja:Mezzi oħrajn ma jkunux xierqa minħabba li r-Regolament bażiku ma jipprevedix għażliet alternattivi.4. IMPLIKAZZJONIJIET GĦALL-BAĠITIl-proposta ma għandha l-ebda implikazzjoni fuq il-baġit Komunitarju.Proposta għalREGOLAMENT TAL-KUNSILLli jimponi dazju definittiv kontra d-dumping u jiġbor b'mod definittiv id-dazju provviżorju impost fuq l-importazzjonijiet ta' ċerta fuljetta tal-aluminju li joriġinaw mill-Armenja, mill-Brażil u mir-Repubblika tal-Poplu taċ-ĊinaIL-KUNSILL TAL-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra r-Regolament tal-Kunsill (KE) Nru 384/96 tat-22 ta' Diċembru 1995 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Komunità Ewropea[1] ('ir-Regolament bażiku') u b'mod partikolari l-Artikolu 9 tiegħu,Wara li kkunsidra l-proposta mressqa mill-Kummissjoni wara li kkonsultat mal-Kumitat Konsultattiv,Billi:1. PROĊEDURA1.1. Il-miżuri provviżorji(1) Bir-Regolament (KE) Nru 287/2009[2] ('ir-Regolament provviżorju') il-Kummissjoni imponiet dazju provviżorju kontra d-dumping fuq l-importazzjonijiet ta' ċerta fuljetta tal-aluminju li joriġinaw mill-Armenja, mill-Brażil u mir-Repubblika tal-Poplu taċ-Ċina.(2) Il-proċedura tressqet wara li tressaq ilment mill-Eurométaux (il-kwerelant) f'isem il-produtturi li jirrappreżentaw proporzjon kbir, f'dan il-każ aktar minn 25 %, tal-produzzjoni totali tal-fuljetta tal-aluminju tal-Komunità.(3) Kif stabbilit fil-premessa (13) tar-Regolament provviżorju, l-investigazzjoni ta' dumping u ħsara kopriet il-perjodu mill-1 ta' Lulju 2007 sat-30 ta' Ġunju 2008 (il-‘perjodu ta’ investigazzjoni’ jew il-‘PI’). L-eżami tax-xejriet għall-valutazzjoni tal-ħsara kopra l-perjodu mill-1 ta’ Jannar 2005 sa tmiem il-perjodu tal-investigazzjoni (il-"perjodu kkunsidrat").1.2. Il-proċedura sussegwenti(4) Wara li ġew żvelati l-fatti u l-kunsiderazzjonijiet essenzjali, li fuqhom ġie deċiż li jkunu imposti miżuri provviżorji kontra d-dumping ('pubblikazzjoni proviżorja'), għadd ta' partijiet interessati ressqu preżentazzjonijiet bil-miktub fejn urew il-fehmiet tagħhom dwar ir-riżultati provviżorji. Il-partijiet li talbu li jinstemgħu, ingħataw l-opportunità.(5) Wara l-impożizzjoni tal-miżuri provviżorji kontra d-dumping, Il-Kummissjoni kompliet l-investigazzjoni tagħha fir-rigward tad-dumping, tal-ħsara u tal-interess tal-Komunità u kompliet fit-twettieq tal-analiżi u żjarat ta' verifika tad-dejta fit-tweġibiet għall-kwestjonarju li taw xi produtturi esportaturi u produtturi fil-Komunità.(6) Saru ħames żjarat addizzjonali ta’ verifika fuq il-post tal-produtturi Komunitarji li ġejjin:-  Novelis UK Limited, Bridgnorth, Ir-Renju Unit-  Novelis Luxembourg, Dudelange, Il-Gran Dukat tal-Lussemburgu-  Novelis Foil France S.A.S., Rugles, Franza-  Grupa Kety S.A., Kety, il-Polonja-  Hydro Aluminium Inasa ,S.A., Irurtzun, Spanja(7) Saret żjara addizzjonali waħda fuq il-post tal-kumpanija li ġejja konnessa mal-produtturi esportaturi:-  Alcoa Transformación de Productos, S.L., Alicante, Spanja(8) Saru tliet żjarat addizzjonali fuq il-post tal-produtturi esportaturi li ġejjin:-  Alcoa (Shanghai) Aluminium Products Co., Ltd, Shanghai u Alcoa (Bohai) Aluminium Industries Co., Ltd, Hebei (“Alcoa”)-  Shandong Loften Aluminium Foil Co., Ltd, Shandong ("Shandong")-  Zhenjiang Dinsheng Aluminium Industries Joint-Stock Limited Company, Jiangsu ("Zhenjiang")(9) Saret ukoll żjara għall-Shanghai Futures Exchange, Shanghai.(10) Il-partijiet kollha ġew infurmati bil-fatti essenzjali u l-kunsiderazzjonijiet li minħabb fihom kien hemm ħsieb li tiġi rakkomandata l-impożizzjoni ta' miżuri definittivi kontra d-dumping fuq importazzjonijiet ta' ċerta fuljetta tal-aluminju li joriġinaw mill-Armenja, mill-Brażil u mir-Repubblika tal-Poplu taċ-Ċina u l-ġbir definittiv tal-ammonti miġbura bħala dazju provviżorju. Ingħataw ukoll perjodu li fih setgħu jagħmlu l-appelli wara li dan ġie żvelat.(11) Il-kummenti orali u bil-miktub ppreżentati mill-partijiet interessati tqiesu u, fejn xieraq, ir-riżultati ġew modifikati skont dawn.1.3. L-ambitu tal-investigazzjoni(12) L-esportatur produttur Brażiljan argumenta li kellha tkun inkluża fl-ambitu tal-investigazzjoni r-Russja billi, waqt il-perjodu kkunsidrat (jiġifieri mill-2005 sa tmiem il-PI) il-volumi tal-importazzjoni u l-ishma tas-suq mir-Russja kienu sinifikanti u anki akbar minn dawk mill-Armenja. Barra minn hekk, il-produttur esportatur Brażiljan allega li l-prezzijiet tal-importazzjoni mir-Russja kienu tal-istess livell mal-prezzijiet tal-importazzjoni mill-pajjiżi kkonċernati u li kien hemm evidenza prima facie ta’ dumping fi żmien il-bidu tal-investigazzjoni.(13) Meta analizzat l-ilment, il-Kummissjoni waslet għall-konklużjoni li ma kienx hemm biżżejjed evidenza prima facie ta’ dumping min-naħa tar-Russja. Għaldaqstant, kien iġġustifikat li r-Russja ma kinetx imdaħħla fl-ilment. Fin-nuqqas ta’ evidenza ta’ dumping, mhuwiex rilevanti li l-volumi tal-importazzjoni u/jew l-ishma tas-suq ta’ importazzjonijiet li oriġinaw mir-Russja kienu ogħla minn dawk ta’ xi pajjiż jew pajjiżi li daħlu fl-ambitu tal-investigazzjoni. Id-dikjarazzjoni tal-produttur esportatur Brażiljan għaldaqstant ġiet rifjutata.2. IL-PRODOTT IKKONĊERNAT U PRODOTT SIMILI(14) L-industrijalisti Komunitarji li huma 'l isfel fil-linja tax-xogħol, jiġifieri dawk li jerġgħu jirrumblaw l-fuljetta tal-aluminju, sostnew li l-prodott ikkonċernat għandu jinkludi wkoll ir-rollijiet ta’ daqs li jinxtara mill-konsumatur individwali, jiġifieri ta’ inqas minn 10 kg, għar-raġuni li jekk il-miżuri kellhom jittieħdu biss fuq l-importazzjonijiet tal-fuljetta tal-aluminju li tiżen 'il fuq minn 10 kg (‘rombli jumbo’), ikun hemm żieda fl-esportazzjoni ta’ rollijiet għall-konsumatur individwali bi prezzijiet baxxi mill-pajjiżi kkonċernati. Sostnew ukoll li ż-żewġ prodotti huma bażikament l-istess u d-differenza bejniethom hija biss fl-ippakkjar.(15) Fil-premessi minn (15) sa (19) tar-Regolament provviżorju ġie konkluż li r-rollijiet magħmulin għall-konsumatur individwali u r-rombli jumbo huma prodotti differenti inkwantu l-karatteristiċi fiżiċi u l-użu finali tagħhom. L-istħarriġ li sar wara dan ikkonferma din il-konklużjoni. Tassew, id-differenzi fiżiċi bejn ir-rollijiet magħmulin għall-konsumatur individwali u r-rombli jumbo mhumiex sempliċiment differenza tal-ippakkjar, billi l-prodott ikkonċernat irid jerġa' jiġi rrumblat qabel ma jkun ippakkjat u jerġa' jinbiegħ lill-klijent finali. Ġie stabbilit ukoll li l-klijenti, il-mezzi tal-bejgħ u l-applikazzjonijiet bażiċi huma differenti. Għalhekk ma kienx xieraq li r-rollijiet magħmulin għall-konsumatur individwali jaqgħu fl-ambitu ta' din l-investigazzjoni.(16) L-argument dwar l-allegazzjoni li l-importazzjonijiet tar-rombli jumbo jistgħu jiġu sostitwiti b'importazzjonijiet ta' rollijiet għall-konsumaturi individwali huwa ttrattat hawn isfel fil-premessi minn (97) sa (99).(17) Fin-nuqqas ta’ kummenti oħrajn dwar il-prodott ikkonċernat u l-prodott simili, il-konklużjonijiet kif inhuma ttrattati fil-premessi minn (14) sa (21) tar-Regolament provviżorju huma b'dan ikkonfermati.3. IT-TRATTAMENT TAL-EKONOMIJA TAS-SUQ (TES) U L-PAJJIŻ ANALOGU3.1. L-Armenja(18) L-esportatur produttur waħdieni fl-Armenja kkontesta l-konklużjonijiet provviżorji li huma stipulati fil-premessi minn (24) sa (31) tar-Regolament Provviżorju.(19) Il-kumpanija bdiet billi ddikjarat li l-Kummissjoni kienet żbaljat f'li kkunsidrat li kumpanija fl-Armenja kellha l-bżonn li tapplika għat-TES, għaliex fl-opinjoni tagħhom l-Armenija huwa pajjiż fejn hemm ekonomija tas-suq skont il-Ftehim tad-WTO Kontra d-Dumping u qalet li għandha titneħħa l-Armenja min-nota tal-qiegħ tal-Artikolu 2(7)(a) tar-Regolament bażiku kontra d-dumping.(20) Minkejja dan, kif stipulat fil-premessa (25) tar-Regolament provviżorju, l-Armenja hija msemmija speċifikament fin-nota tal-qiegħ tal-Artikolu 2(7)(a) tar-Regolament bażiku fost il-pajjiżi li ma għandhomx ekonomija tas-suq. It-trattament tal-esportaturi produtturi fil-pajjiżi membri tad-WTO li ma għandhomx ekonomija tas-suq huwa stipulat fl-Artikolu 2(7)(b). Dawn id-dispożizzjonijiet ġew segwiti fis-sħiħ fl-investigazzjoni kurrenti. Għalhekk dan l-argument reġa’ twarrab.(21) Il-kumpanija mbagħad iddikjarat li kienet tissodisfa t-tieni kriterju TES, li kien instab provviżorjament li ma kienx sodisfatt fil-premessi minn (27) sa (29) tar-Regolament provviżorju. Il-kumpanija bbażat l-argument tagħha fuq il-preżentazzjoni tal-kontijiet għall-2007 li ma kinux ġew ippreżentati waqt iż-żjara tal-verifika tal-kumpanija qabel ma ġew imposti l-miżuri provviżorji. Il-kumpanija tenniet li ma kinitx taħseb li t-tieni kriterju kien jeħtieġ li l-kontijiet tagħha kellhom isiru skont l-istandards internazzjonali tal-kontabbiltà u li kienu suffiċjenti l-istandards tal-kontabbiltà Armenjani, billi l-Armenja hija membru tad-WTO.(22) Dan l-argument kien rifjutat. Il-kumpanija għandha l-obbligu li jkollha sett wieħed ċar ta’ kontijiet li jissodisfaw l-istandards internazzjonali tal-kontabbiltà. In-nuqqasijiet innutati mill-awdituri għas-snin finanzjarji 2006 u 2007 wrew biċ-ċar li l-kontijiet ma kinux saru skont l-IAS (l-istandard internazzjonali tal-kontabbiltà) u għalhekk il-kumpanija ma setgħetx tipprova li kienet issodisfat il-kriterju 2. Il-kriterji TES iwasslu għall-istandards internazzjonali u li pajjiż ikun membru tad-WTO ma jbiddel xejn. Barra minn hekk, li pajjiż ikun membru tad-WTO mhijiex garanzija ta’ prevalenza tal-kundizzjonijiet tas-suq fl-attività ekonomika ta’ kumpanija waħda.(23) Il-kumpanija kompliet tiddikjara li kienet tissodisfa t-tielet kriterju TES, li provviżorjament kien instab li ma kienx issodisfat fil-premessa (30) tar-Regolament provviżorju minħabba kwistjonijiet marbuta mal-bejgħ ta’ ishma mill-Istat Armen kif ukoll minħabba l-għoti bla ħlas tal-art mill-Istat lill-kumpanija. Il-kumpanija ddikjarat li l-kwistjoni tal-għoti tal-art mingħajr ħlas lill-kumpanija ma kinitx importanti u li ma kellhiex tiddaħħal mal-kwistjoni l-oħra rigward l-ishma, kwistjoni li l-kumpanija wkoll ma tarahiex rilevanti.(24) Dan l-argument ukoll kien rifjutat. Il-fatt fih innifsu li l-art inkisbet mingħajr ħlas ta’ xejn, u li din tista’ tinbiegħ bil-pagament tal-valur katastrali (li hu ħafna inqas mill-valur tas-suq) lill-Istat, ifisser li dik l-art hija ass importanti u ta’ valur għall-kumpanija li ma tidhirx fil-kontijiet tal-kumpanija u għalhekk għandha effett sinifikanti fuq l-ispejjeż tal-kumpanija. Barra minn hekk, il-kumpanija ma setgħetx iġġib provi li t-tagħwiġ li rriżulta mill-bejgħ tal-ishma bi prezz orħos minn dak nominali ma kienx sinifikanti.(25) Għalhekk jista’ jkun konkluż li ż-żewġ kwistjonijiet li jikkonċernaw l-osservanza tal-Kriterju 3 juru li fadal it-tagħwiġ ġej minn sitwazzjoni fejn ma kienx hemm ekonomija tas-suq.(26) Ġiet ikkonfermata d-deċiżjoni li din il-kumpanija ma għandhiex tingħata t-TES.3.2. IR-RPĊ(27) Esportatur produttur waħdieni fl-RPĊ ikkontesta l-konklużjonijiet provviżorji li huma stipulati fil-premessa (32) tar-Regolament Provviżorju. Il-kumpanija tenniet li l-Kummissjoni ma kienx imissha qabblet il-prezzijiet ikkwotati mix-Shanghai Futures Exchange (SHFE) u l-London Metal Exchange (LME) billi teħodhom it-tnejn mingħajr il-VAT, u li mingħajr dan l-aġġustament il-prezzijiet kienu se jidhru jixxiebħu waqt il-perjodu tal-investigazzjoni.(28) Dan l-argument ma ntlaqax għar-raġunijiet li hemm stipulati fil-premessa (38) tar-Regolament provviżorju, billi l-prezzijiet għandhom jitqabblu fuq bażi ta’ similarità. Il-manifatturi Ċiniżi tal-prodott ikkonċernat iħallsu l-VAT fuq ix-xiri tal-aluminju primarju. Il-biċċa l-kbira ta’ dan il-VAT wara jerġa’ jiġi mitlub lura fil-bejgħ tal-prodott maħdum, kemm jekk jinbiegħ fil-pajjiż stess (f’dan il-każ jistgħu jitolbuh kollu lura) kif ukoll jekk jinbiegħ għall-esportazzjoni (f'dan il-każ il-gvern Ċiniż jirristrinġi t-talbiet lura tal-VAT b'ċerti rati għal ċerti prodotti f'ċerti żminijiet). L-inklużjoni ta’ ammont żgħir ta’ VAT li ma jistax jintalab lura ma għandhiex biżżejjed effett fuq il-konklużjonijiet li jidhru hawn fuq.(29) Ta’ min wieħed jinnota wkoll li d-differenza sinifikattiva fil-prezz bejn il-LME u x-SHFE waqt il-PI turi l-indħil tal-istat fil-mekkaniżmu tal-iffissar tal-prezzijiet għall-aluminju primarju, din deċiżjoni tar-Regolament Provviżorju (premessa (32)) li ġiet ikkonfermata wara ż-żjara tas-servizzi tal-Kummissjoni lix-Shanghai Futures Exchange (SHFE).(30) Din iż-żjara kkonfermat li l-Istat għandu rwol primarju fl-iffissar tal-prezzijiet fix-SHFE u jindaħal fil-mekkaniżmi tal-iffissar tal-prezzijiet, partikolarment meta wieħed iqis il-pożizzjoni tiegħu ta’ bejjiegħ tal-aluminju primarju u xerrej, permezz tal-Aġenzija tar-Riżerva tal-Istat u korpi statali oħrajn. Barra minn hekk, l-Istat jiffissa l-limiti tal-prezzijiet ta’ kuljum permezz tar-regoli tax-SHFE li ġew approvati mir-Regolatur tal-istat u l-Kummissjoni Regolatorja tas-Sigurtajiet taċ-Ċina (China Securities Regulatory Commission – CSRC). Jidher ċar ukoll li x-SHFE hija aġenzija tal-kambju miftuħa biss għall-kumpaniji rreġistrati fiċ-Ċina u għaċ-ċittadini Ċiniżi u ma hemm l-ebda arbitraġġ effettiv bejn ix-SHFE u l-aġenziji tal-kambju internazzjonali barra miċ-Ċina. Dan jidher fid-differenzi sinifikattivi tal-prezz bejn ix-SHFE u l-aġenziji internazzjonali tal-kambju bħal-LME. Barra minn dan, meta kuntratt futur tax-SHFE jintemm b’konsenja reali, dan jista’ jsir biss f’maħżen approvat fir-RPĊ (Repubblika tal-Poplu taċ-Ċina), mhux kif isir fil-kambji internazzjonali, fejn il-konsenja tista’ ssir mad-dinja kollha. Dawn ir-regoli tal-kunsinn jiżguraw li s-suq domestiku Ċiniż jibqa’ mħares mis-suq dinji u li t-tagħwiġ fil-prezzijiet jibbenefikaw minnhom biss il-kumpaniji Ċiniżi.(31) Id-deċiżjonijiet provviżorji stipulati fil-preamboli minn (22) sa (40) huma għalhekk ikkonfermati.3.3. Ir-RPĊ u l-Armenja: It-trattament individwali (TI)(32) Fin-nuqqas ta' kummenti, is-sejbiet provviżorji fir-rigward tal-produttur esportatur fl-Armenja stipulati fil-premessa (42) tar-Regolament provviżorju huma konfermati.(33) Produttur li jippproduċi u jesporta fiċ-Ċina kkontesta d-deċiżjoni provviżorja, stipulata fil-premessa (42) tar-Regolament Provviżorju, li t-talba tagħha għat-TI tiġi miċħuda. Din iċ-ċaħda saret minħabba li l-Istat kellu l-ikbar sehem fil-kumpanija Il-kumpanija ddikjarat li ċ-ċaħda għandha titreġġa’ lura għaliex id-dritt tal-pussess tal-Istat kien ġej permess ta’ kumpanija kkwotata fil-Borża ta’ Hong Kong u ma kienx hemm Uffiċjali Statali fuq il-Bord tad-Diretturi.(34) Dawn l-argumenti ġew rifjutati. Fil-maġġoranza tagħha, il-kumpanija hija proprjetà tal-Istat u għaldaqstant il-Bord tad-Diretturi, li jmexxi l-kumpanija, għandu responsabbiltà lejn id-detentur maġġur tal-ishma – l-Istat. Il-kumpanija ma setgħetx tipprova, u ma wriet l-ebda evidenza li turi, li l-Istat ma jistax jindaħal fid-deċiżjonijiet kummerċjali tal-kumpanija permezz tad-deċiżjonijiet tal-Bord tad-Diretturi tagħha.(35) Għalhekk, id-deċiżjonijiet provviżorji stipulati fil-premessi (41) u (42) tar-Regolament provviżorju huma kkonfermati.3.4. Pajjiż analogu(36) Fin-nuqqas ta' ebda kumment, id-deċiżjoni provviżorja li t-Turkija hija pajjiż xieraq bħala pajjiż analogu kif stipulat fil-premessi minn (43) sa (52) tar-Regolament provviżorju huma kkonfirmati.4. ID-DUMPING4.1. Il-Brażil(37) Fin-nuqqas ta’ kummenti, is-sejbiet provviżorji stipulati fil-premessi minn (53) sa (68) tar-Regolament provviżorju huma kkonfermati.4.2. L-Armenja(38) L-esportatur produttur waħdieni fl-Armenja kkontesta d-deċiżjonijiet provviżorji li huma stipulati fil-premessi minn (69) sa (77) tar-Regolament Provviżorju. Il-kumpanija ddikjarat li t-tnaqqis li sar skont l-Artikolu 2(9) tar-Regolament bażiku għall-bejgħ, għall-infiq ġenerali u amministrattiv (“SG&A”) u għal profitt raġonevoli mill-bejgħ permezz ta’ kumpaniji konnessi ma kienx ġustifikat.(39) Meta dan ġie studjat, instab li ċertu bejgħ ma kienx sar permezz ta’ importaturi konnessi fil-Komunità. Taħt dawn iċ-ċirkostanzi, l-aġġustamenti skont l-Artikolu 2(9) tar-Regolament bażiku ma kinux ġustifikati u b’hekk il-kalkoli ġew riveduti skont dan.4.3. Ir-RPĊ(40) Fin-nuqqas ta’ kummenti, is-sejbiet provviżorji stipulati fil-premessi minn(78) sa (82) tar-Regolament provviżorju huma kkonfermati.(41) Għall-kalkolu tal-marġini residwu tad-dumping miċ-Ċina ġiet immodifikata l-metodoloġija provviżorja stipulata fil-premessa (83) tar-Regolament provviżorju, b’mod li l-marġini ġiet ikkalkulata skont medja differenzjata ta’ (i) il-marġini ġenerali tad-dumping ikkalkolata għall-kumpanija li ma ngħatatx TES u TI, u (ii) l-ogħla transazzjoni dumped ta' dik il-kumpanija applikata għall-prezzijiet tal-esportazzjoni li nstabu fil-Comext (ir-rappreżentanza tal-esportaturi Ċiniżi li ma kkooperawx). Fuq din il-bażi, il-livell ta’ dumping mal-pajjiż kollu ġie stabbilit gћal 47.0 % tal-prezz CIF fuq il-fruntiera tal-Komunità, bid-dazju mhux imħallas.4.4. Il-marġini definittivi tad-dumpingIl-pajjiż | Il-kumpanija | Il-marġini definittiv tad-dumping |Il-Brażil | Companhia Brasileira de Aluminio | 27,6 % |Il-kumpaniji l-oħrajn kollha | 27,6 % |RPC | Alcoa Bohai u Alcoa Shanghai | 25,6 % |Shandong Loften | 33,7 % |Zhenjiang Dingsheng | 37,4 % |Il-kumpaniji l-oħrajn kollha | 47,0 % |L-Armenja | RUSAL Armenal | 33,4 % |Il-kumpanniji l-oħrajn kollha | 33,4 % |5. IL-ĦSARA5.1. Produzzjoni tal-Komunità u d-definizzjoni tal-industrija tal-Komunità(42) Kif hemm miktub fil-premessa (87) tar-Regolament provviżorju, l-ilment sar minn Eurométaux f’isem erba’ produtturi Komunitarji li kkooperaw fl-investigazzjoni. Produttur ieħor appoġġa l-ilment u produttur ieħor oppona. Il-ħames produtturi li lmentaw jew appoġġaw l-ilment għalhekk tqiesu li jikkostitwixxu l-Industrija Komunitarja (IK) fis-sens tal-Artikoli 4(1) u 5(4) tar-Regolament bażiku.(43) Fin-nuqqas ta' ebda kumment rigward il-produzzjoni u d-definizzjoni tal-industrija tal-Komunità, il-premessi minn (86) sa (87) tar-Regolament provviżorju huma b’dan ikkonfermati.5.2. Il-konsum Komunitarju(44) Il-kumpanija produttriċi esportatriċi Armena kkontestat l-iffissar tal-konsum Komunitarju bl-argument li l-bejgħ tal-IK fis-suq vinkolanti kien imissu tqies. L-istess kumpanija ddikjarat ukoll li d-dejta kkalkulata li kienet inkluża fl-ilment ma kinitx bażi soda biex jiġi stmat il-konsum fil-Komunità u għamlet referenza għal Studju tas-Suq Indipendenti.(45) Sa fejn jirrigwarda l-allegat użu vinkolanti, instab li kien hemm biss volum limitat ħafna maħsub għas-suq vinkolanti waqt il-PI. F’dan kien ikkonċernat produttur Komunitarju wieħed biss fil-bejgħ fl-ewwel sena taż-żmien li kien qed jitqies. Għalhekk ġie konkluż li dan kellu biss impatt insinifikanti fuq is-sitwazzjoni ġenerali.(46) Sa fejn jirrigwarda l-iffissar tal-konsum totali tal-Komunità l-metodoloġija użata fl-istadju provviżorju tqieset raġonevoli u tat idea ġenerali tajba tas-sitwazzjoni kif inhi. Il-kumpanija produttriċi esportatriċi Armena ma spjegatx b’liema mod kienet rat li l-metodoloġija li użaw l-Istituzzjonijiet Komunitarji ma kinitx raġonevoli u kif, b’konsegwenza ta’ dan, kienet se tagħti riżultati mhux kredibbli. L-investigazzjoni li kkwotat il-kumpanija produttriċi esportatriċi Armena nstabet li ma kinitx direttament rilevanti billi kienet tirreferi għal tipi differenti ta’ fuljetta tal-aluminju u kienet tinkludi d-dejta dwar kumpaniji minn barra l-UE li ma setgħetx tiġi vverifikata. Barra minn hekk, il-konklużjonijiet provviżorji għall-konsum totali tal-Komunità inklużi fit-Tabella 1 fil-premessa (90) tar-Regolament provviżorju ġew ikkonfermati minn partijiet interessati oħrajn li kienu jinkludu importaturi li ma kellhomx konnessjoni mal-IK.(47) Fuq dan kollu ġie deċiż li l-konsum Komunitarju totali kif iffissat fir-Regolament provviżorju juri ritratt tajjeb tas-sitwazzjoni kif inhi.(48) Fin-nuqqas ta’ kummenti oħrajn rigward il-konsum tal-Komunità, il-premessi minn (88) sa (90) tar-Regolament provviżorju huma b’dan ikkonfermati.5.3. L-evalwazzjoni kumulattiva tal-effetti tal-importazzjonijiet ikkonċernati(49) Wara l-pubblikazzjoni provviżorja, l-esportatur produttur Brażiljan tenna li l-prodott li ġej mill-Brażil jissodisfa standards ogħla, pereżempju kundizzjonijiet ta' qawwa minima ta' elastiċità u ta’ titwil li jippermettu firxa usa ta’ użi u bejgħ lil firxa usa ta’ klijenti mqabbel mal-prodott esportat miż-żewġ pajjiżi l-oħra kkonċernati. B'hekk, ġie allegat li kien hemm diversi sezzjonijiet tas-suq miftuħa għall-fuljetta tal-aluminju, skont il-kwalità tal-prodott, u li l-prodott Brażiljan biss jissodisfa l-istandards biex jinbiegħ fl-ogħla livell tas-suq tal-prodotti tal-marka.(50) Il-produttur esportatur Brażiljan tenna wkoll li l-mezzi tal-bejgħ u l-modi tad-distribuzzjoni tal-prodotti tiegħu kienu differenti. Hu sostna b'mod partikolari li l-esportazzjonijiet Brażiljani kienu saru permezz tan-negozjanti filwaqt li l-produtturi esportaturi Armeni u Ċiniżi jbigħu direttament lil kummerċjanti fil-Komunità li jirrumblaw l-aluminju mill-ġdid. L-esportatur Brażiljan iddikjara wkoll li hu għandu relazzjonijiet kummerċjali stabbli ma’ klijenti individwali fil-Komunità li ilhom stabbiliti fit-tul, waqt li l-esportaturi Armeni u Ċiniżi m’ilhomx li daħlu fis-suq Komunitarju.(51) Fl-aħħar nett, l-istess produttur esportatur argumenta li x-xejriet fir-rigward tal-volum ta’ importazzjonijiet u ishma tas-suq kienu differenti minn tal-pajjiżi l-oħrajn esportaturi u dan kellu juri li l-kundizzjonijiet tal-kompetizzjoni kienu tassew differenti.(52) Fir-rigward tal-ewwel allegazzjoni, jiġifieri d-differenza fl-istandards tal-kwalità, l-investigazzjoni wriet li minkejja d-differenzi fil-kwalità, is-suq tal-fuljetta tal-aluminju kien immexxi l-iżjed skont il-prezzijiet u li d-differenzi fil-kwalità kellhom biss rwol żgħir fl-għażla tal-fornitur. Dawn is-sejbiet ġew ikkonfermati mill-importaturi u utenti kkonċernati li kienu qegħdin jikkooperaw. B’hekk, l-allegazzjoni mhux sostanzjata tal-produttur esportatur Brażiljan, jiġifieri li s-suq tal-fuljetta tal-aluminju kien maqsum f’ħafna sezzjonijiet skont id-differenzi fil-kwalità tal-prodott ma setgħetx tiġi kkonfermata waqt din l-investigazzjoni u d-dikjarazzjoni magħmula f'dan ir-rigward kellha tiġi rifjutata.(53) Fejn jirrigwarda l-allegati mezzi differenti tal-bejgħ, u l-metodi ta’ distribuzzjoni, huwa nnotat li l-produttur esportatur Brażiljan ma jikkontestax li kien ibiegħ il-prodotti tiegħu kemm permezz ta’ negozjant individwali kif ukoll direttament lil kummerċjanti fil-Komunità li jirrumblaw l-aluminju mill-ġdid. Minħabba f’hekk ġie deċiż li l-mezzi tal-bejgħ kienu l-istess. Il-fatt li l-esportatur Brażiljan kien stabbilixxa relazzjonijiet kummerċjali fit-tul fis-snin li għaddew ma jfissirx li dawk il-prodotti ma kellhomx l-istess kundizzjonijiet ta’ kompetittività bħall-prodotti tal-kompetituri li kienu għadhom jibdew f’dak is-suq. Il-produttur esportatur la ddikjara u lanqas wera li l-klijenti tiegħu ma kinux iduru lejn fornituri oħra kieku kien jaqblilhom. Għalhekk, il-fatt li l-esportatur Brażiljan ilu fis-suq Komunitarju ma jwassalx għall-konklużjoni li l-prodotti tiegħu għandhom kundizzjonijiet ta’ kompetizzjoni differenti minn tal-prodotti impurtati mill-Armenja u miċ-Ċina. Id-dikjarazzjoni magħmula f'dan ir-rigward għalhekk ġiet rifjutata.(54) Fl-aħħar nett, fir-rigward ix-xejriet differenti tal-importazzjoni, il-produttur esportatur Brażiljan ma ppreżentax iżjed informazzjoni jew evidenza u għalhekk il-konklużjonijiet stipulati fil-premessa (93) huma b’dan ikkonfermati.(55) Wara l-pubblikazzjoni provviżorja, il-produttur esportatur argumenta li l-importazzjonijiet mill-Armenja għandhom ikunu dekumulati għall-fini tal-analiżi tal-ħsara minħabba l-kwantitajiet żgħar tal-importazzjoni, is-sehem żgħir mis-suq u x-xejriet li ma jsirx tibdil fl-importazzjoni, kif ukoll minħabba d-differenzi sinifikanti fil-kwalità tal-prodott bejn il-prodott esportat mill-Armejna u dawk esportati mill-Brażil u r-RPĊ.(56) Din id-dikjarazzjoni ma setgħetx tiġi aċċettata għaliex instab li kienu ssodisfatti l-kundizzjonijiet kollha għall-kumulazzjoni kif stipulati fl-Artikolu 3(4) tar-Regolament bażiku:-  Kif ġie stabbilit provviżorjament u kkonfermat hawn fuq fil-premessi minn (38) sa (39), il-marġini tad-dumping iffissat għall-Armenja kien jaqbeż il-limitu de minimis iddefinit fl-Artikolu 9(3) tar-Regolament bażiku.-  Il-volum ta’ importazzjonijiet mill-Armenja, ma kienx negliġibbli fit-tifsira tal-Artikolu 5(7) tar-Regolament bażiku, jiġifieri l-ishma tas-suq kisbu l-5,26 %, kif definit fil-premessa (96) (tabella 4) tar-Regolament provviżorju. Instab ukoll li l-importazzjonijiet mill-Armenja żdiedu b’mod sinifikanti mill-2006 sal-aħħar tal-PI minkejja d-dħul mill-ġdid tal-importazzjonijiet miċ-Ċina u l-importazzjonijiet sinifikanti mill-Brażil waqt il-perjodu kkonċernat.-  Fir-rigward tal-kundizzjonijiet tal-kompetizzjoni fost il-prodotti impurtati mill-pajjiżi kkonċernati u b'mod partikolari fir-rigward tal-argumenti marbutin mad-differenżi sinifikanti fil-kwalità fost il-prodotti impurtati, kif stipulat hawn fuq fil-premessa (52), instab li l-prodotti mill-Armenja għandhom karatteristiċi fiżiċi u tekniċi li huma simili u kienu jintużaw bażikament fl-istess applikazzjonijiet irrispettivament mill-kwalità speċifika tagħhom. Huwa nnotat ukoll li dan il-produttur esportatur iddikjara l-intenzjoni tiegħu li jbiddel il-produzzjoni għal fuljetti konvertituri ta’ kwalità ogħla, u dan jindika li l-argument rigward il-kwalità allegatament ħażina tal-prodotti jista’ jkun li hu esaġerat.(57) Id-dikjarazzjonijiet tal-produttur esportatur Armen f’dan ir-rigward għalhekk ġew rifjutati.(58) Fin-nuqqas ta’ kummenti oħrajn magħmula b'rabta mal-valutazzjoni kumulattiva tal-effetti tal-importazzjonijiet ikkonċernati skont l-Artikolu 3(4) tar-Regolament bażiku, il-konklużjonijiet provviżorji stipulati fil-premessi minn (91) sa (94) tar-Regolament provviżorju huma b’dan ikkonfermati.5.4. L-importazzjonijiet mill-pajjiżi kkonċernati5.4.1. Ammont u sehem mis-suq tal-pajjiżi kkonċernati(59) Fin-nuqqas ta' ebda kumment fir-rigward tal-importazzjonijiet mill-pajjiżi kkonċernati, is-sejbiet stipulati fil-premessi (95) u (96) tar-Regolament provviżorju, huma b’dan ikkonfermati.5.4.2. Il-prezzijiet(60) Fin-nuqqas ta' ebda kumment fir-rigward tal-prezzijiet tal-importazzjonijiet ikkonċernati, is-sejbiet stipulati fil-premessa (97) tar-Regolament provviżorju, huma b’dan ikkonfermati.5.4.3. Il-bejgħ bi prezz irħas(61) Il-produttur esportatur Brażiljan ikkontesta l-metodoloġija użata biex jiġi kkalkulat il-marġini tal-prezz irħas tal-bejgħ li kien japplika għalih. F’dan ir-rigward, il-produttur esportatur iddikjara li l-kalkolu tal-marġini għall-bejgħ bi prezz irħas ma kienx sar fuq l-istess livell ta’ kummerċ. Għalhekk kien iddikjarat li l-esportazzjonijiet mill-Brażil kienu jinbiegħu lil importatur individwali li jerġa' jbiegħ il-prodott lil dawk li jirrumblaw l-aluminju mill-ġdid filwaqt li l-bejgħ tal-IK sar direttament lil dawk li jirrumblaw l-aluminju mill-ġdid. Għalhekk, kien iddikjarat li l-ispejjeż tal-bejgħ, u dawk ġenerali u amministrattivi (SG&A) kien messhom żdiedu mal-prezz tal-esportazzjoni. L-investigazzjoni wriet li, kontra dak li allega l-produttur esportatur Brażiljan, il-bejgħ tal-prodotti esportati ma sarx lil importatur individwali iżda ’l fuq minn 70 % tal-bejgħ kien direttament lil dawk li jirrumblaw l-aluminju mill-ġdid. Bl-istess mod, l-investigazzjoni wriet li l-parti l-kbira tal-prodott ikkonċernat kien mibjugħ mill-IK lil min ikebbeb l-aluminju mill-ġdid, anki jekk kien hemm xi bejgħ lin-negozjanti. Għalhekk, u biex ikun żgurat li l-qbil isir fuq l-istess livell ta’ negozju, ġie deċiż li l-bejgħ lin-negozjant ikun eskluż u li l-kalkolu tal-prezz irħas kellu jsir biss skont il-bejgħ dirett lil min ikebbeb l-aluminju mill-ġdid. Billi dan il-bejgħ kien jirrappreżenta ’l fuq mis-70 % tal-bejgħ totali lill-Komunità mill-produttur esportatur, dan tqies li kien rappreżentattiv.(62) Argument ieħor li ġab dan il-produttur esportatur Brażiljan kien li kien imissu sar aġġustament li jqis id-differenzi fil-kwalità bejn il-prodott impurtat u dak tal-IK. B'danakollu, l-investigazzjoni wriet biċ-ċar li l-kwalità mhijiex fattur determinanti, billi l-għażla tal-konsumatur hija determinata iżjed mill-prezz milli mid-differenzi fil-kwalità (pereżempju l-ħxuna tal-fuljetta).(63) Minħabba r-raġunijiet li jidhru hawn fuq, il-prezz bl-irħis differenzjat medju, espress bħala perċentwal tal-prezzijiet tal-bejgħ tal-IK lil klijenti indipendenti fuq livell tal-fabbrika, kien ta’ 9,6 % għall-Brażil.(64) Fin-nuqqas ta’ kummenti oħrajn fir-rigward il-bejgħ bi prezz irħas, is-sejbiet stipulati fil-premessi minn (98) sa (100) tar-Regolament provviżorju huma b’dan ikkonfermati.5.5. Il-qagħda tal-industrija Komunitarja(65) Kif intqal fil-premessa (42), il-fatturi tal-ħsara ġew determinati skont l-informazzjoni mingħand ħames produtturi Komunitarji li ġiet ivverifikata. Is-sitt produttur Komunitarju ppreżenta kwestjonarju mimli wara li kienet saret id-deċiżjoni provviżorja, l-informazzjoni li ppreżenta ma setgħetx tiġi vverifikata u għalhekk ma tqisitx fid-deċiżjoni definittiva. Wara li temmew iż-żjarat kollha fil-post, kien hemm il-ħtieġa li għadd ta’ fatturi tal-ħsara jiġu riveduti fuq l-evidenza li nstabet fil-kumpaniji fejn saru ż-żjarat. Għalhekk, kien hemm ħtieġa għar-reviżjoni, skont l-Artikolu 3(5) tar-Regolament bażiku, tal-eżami tal-impatt tal-importazzjonijiet li kienu l-oġġett ta' dumping fuq l-Industrija Komunitarja u l-valutazzjoni tal-fatturi ekonomiċi kollha li għandhom rilevanza għall-istat tal-Industrija Komunitarja matul il-perjodu meqjus.5.5.1. Produzzjoni, kapaċità u utilizzazzjoni tal-kapaċitàTabella 1: Produzzjoni, kapaċità u utilizzazzjoni tal-kapaċità2005 | 2006 | 2007 | PI |Produzzjoni f'tunnellati | 50 952 | 48 467 | 40 071 | 32 754 |Produzzjoni (indiċi) | 100 | 95 | 79 | 64 |Kapaċità ta’ produzzjoni f'tunnellati | 59 400 | 59 400 | 59 400 | 59 400 |Kapaċità ta’ produzzjoni (indiċi) | 100 | 100 | 100 | 100 |Użu tal-kapaċità | 86 % | 81 % | 67 % | 55 % |Użu ta’ kapaċità (indiċi) | 100 | 94 | 79 | 64 |(66) Kif jidher hawn fuq, il-volum tal-produzzjoni mill-IK xorta waħda wera xejra negattiva bejn l-2005 u l-PI. Sa fejn jirrigwarda l-kapaċità tal-produzzjoni totali, il-konklużjonijiet definittivi kkonfermaw it-tnaqqis fil-kapaċità tal-użu waqt il-perjodu kkonċernat.5.5.2. Il-volum tal-bejgћ, is-sehem mis-suq, it-tkabbir u l-prezz medju tal-unità fil-KE(67) It-tabella ta’ hawn taħt turi r-rendiment tal-Industrija Komunitarja fir-rigward tal-bejgħ tagħha lil klijenti indipendenti fil-Komunità.Tabella 2: Il-volum tal-bejgћ, is-sehem mis-suq, il-prezzijiet u l-prezzijiet medji tal-unità fil-Komunità2005 | 2006 | 2007 | PI |Volum ta’ bejgħ (tunnellati) | 43 661 | 45 191 | 37 207 | 30 310 |Volum ta’ bejgħ (indiċi) | 100 | 104 | 85 | 70 |Sehem mis-suq | 48 % | 53 % | 34 % | 33 % |Prezzijiet tal-unità (EUR/ tunnellata) | 2 566 | 3 045 | 3 219 | 3 068 |Prezzijiet ta’ unità (indiċi) | 100 | 119 | 125 | 120 |(68) Kif ġie stabbilit provviżorjament, filwaqt li l-konsum fil-Komunità żdied b’4 % waqt il-perjodu kkonċernat, il-volum tal-bejgħ tal-IK naqas bi 30 %, jiġifieri l-IK ma setgħetx tibbenifika miż-żieda fil-konsum. Konsegwentament, is-sehem tal-IK mis-suq naqas minn 48 % fl-2005 għal 33 % fil-PI.(69) Għalhekk, sa fejn tikkonċerna l-prestazzjoni tal-IK fir-rigward tal-bejgħ lill-klijenti indipendenti fil-Komunità, is-sejbiet definittivi ma bidlux il-qagħda tal-konklużjonijiet provviżorji b’mod sinifikanti.5.5.3. Ħażniet(70) Iċ-ċifri ta’ hawn taћt jirrappreżentaw il-volum tal-ħażniet fi tmiem kull perjodu.Tabella 3: Ħażniet2005 | 2006 | 2007 | PI |Il-ħażniet f’tunnellati | 1 789 | 1 711 | 2 148 | 2 355 |Ħażniet (indiċi) | 100 | 96 | 120 | 132 |(71) Kif intqal fil-premessa (107) tar-Regolament provviżorju, l-investigazzjoni kixfet li l-ħażniet ma jistgħux jitqiesu bħala fattur ta’ ħsara sinifikanti minħabba li l-biċċa l-kbira tal-produzzjoni ssir fuq l-ordnijiet. Għalhekk, ix-xejriet fil-ħażniet qed jingħataw bħala tagħrif. Għalkemm is-sejbiet definittivi issa qegħdin juru żieda sinifikanti fil-livelli tal-ħażna ta’ 32 %, din instabet li kienet ikkawżata minn ħażna qawwija li kellha kumpanija waħda u għalhekk mhijiex rappreżentattiva ta’ xi xejra.5.5.4. L-investimenti u l-ħila li jinġabar kapitalTabella 4: L-investimenti2005 | 2006 | 2007 | PI |L-investimenti (EUR) | 7 090 015 | 807 899 | 1 355 430 | 3 998 397 |Investmenti (indiċi) | 100 | 11 | 19 | 56 |(72) L-investiment tal-IK naqas b’mod sinifikanti; jiġifieri x-xejra stabbilita fir-Regolament provviżorju fil-premessa (108) hija kkonfermata. Fin-nuqqas ta' ebda tibdil jew kummenti sinifikanti fir-rigward tal-investimenti mill-IK bejn l-2005 u l-PI, is-sejbiet stipulati fil-premessa (108) tar-Regolament provviżorju, huma b’dan ikkonfermati.5.5.5. Il-Profittabiltà, ir-redditu fuq l-investiment u l-likwiditàTabella 5: Il-Profittabiltà, ir-redditu fuq l-investiment u l-likwidità2005 | 2006 | 2007 | PI |Profitabbiltà fuq il-bejgħ tal-KE | -2,8 % | -2,6 % | 0,2 % | -0,1 % |Ir-redditu fuq l-investimenti totali | -43,7 % | -439,1 % | 19,3 % | -1,3 % |Il-likwidità | 2 % | 1 % | 4 % | 5 % |(73) It-tabella ta’ hawn fuq turi li l-profittabiltà tal-IK żdiedet ftit waqt il-perjodu kkonċernat minkejja li baqgħet negattiva u b’mod partikolari ħafna iżjed baxxa mill-profitt mira ta’ 5 % waqt il-PI. Kif jidher fit-Tabelli 1 u 2 hawn fuq, l-investigazzjoni wriet li d-deterjorazzjoni tal-IK kienet prinċipalment minħabba tnaqqis sinifikanti tal-volumi tal-produzzjoni u tal-bejgħ tal-IK. Dan jindika li minħabba l-importazzjonijiet li huma l-oġġett ta’ dumping l-IK tilfet mill-volumi tal-bejgħ u mill-ishma mis-suq fl-isforzi tagħha biex tevita t-telf. B’konklużjoni għal dan, minkejja li l-IK kisbet profitti marġinali fl-2007, reġgħet għamlet xi ftit telf waqt il-PI, u għalhekk wieħed jista’ jgħid li l-IK sofriet ħsara materjali. Is-sejbiet riveduti dwar il-profittabbiltà ma bidlux il-konklużjonijiet provviżorji f’dan ir-rigward, u s-sejbiet definittivi ma jnaqqsu xejn mill-konklużjoni li l-profittabbiltà ġenerali baqgħet baxxa ħafna, jekk mhux negattiva, minkejja li l-konsum żdied sostanzjalment fl-2007 u waqt il-PI.(74) Id-dħul fuq l-investiment reġa' ġie kkalkulat fuq id-dejta mingħand l-IK ivverifikata bl-istess metodoloġija msemmija fil-premessa (110) tar-Regolament provviżorju. B’riżultat ta’ dan, l-indikatur nstab pożittiv fis-sena 2007, u rrifletta profitt żgħir għall-IK waqt l-istess perjodu.(75) Fir-rigward tal-fluss tal-likwidità, is-sejbiet definittivi wkoll ġew riveduti skont id-dejta mingħand l-IK vverifikata. Dan l-indikatur jikkonferma li l-IK ppruvat tirreaġixxi għaż-żieda qawwija fl-importazzjonijiet li huma l-oġġett ta’ dumping mill-pajjiżi kkonċernati billi żżomm il-prezzijiet tal-bejgħ fuq livelli kemm jista’ jkun għoljin għad-detriment tal-volumi tal-bejgħ u tal-ishma fis-suq.5.5.6. L-impjiegi, il-Produttività u l-PagiTabella 6: L-impjiegi, il-Produttività u l-Pagi2005 | 2006 | 2007 | PI |In-numru ta' impjegati | 482 | 460 | 386 | 343 |In-numru ta' impjegati (indiċi) | 100 | 95 | 80 | 71 |L-ispiża tal-impjieg | 13 618 746 | 13 031 854 | 10 882 109 | 9 642 041 |L-ispiża tal-impjieg (indiċi) | 100 | 96 | 80 | 71 |L-ispejjeż medji fuq il-ħaddiema | 28 226 | 28 359 | 28 195 | 28 122 |L-ispejjeż medji fuq il-ħaddiema (Indiċi) | 100 | 100 | 100 | 100 |Produttività (tunnellati/impjegat) | 106 | 105 | 104 | 96 |Produttività (Indiċi) | 100 | 100 | 98 | 90 |(76) Wara reviżjoni tad-dejta, wieħed jista’ jikkonkludi li bejn l-2005 u l-PI ix-xejriet fir-rigward tal-impjiegi, il-produttività u l-pagi tal-IK baqgħu ġeneralment jixbħu lil dawk li diġà kienu deskritti fir-Regolament provviżorju. Fin-nuqqas ta’ ebda tibdil jew kummenti sinifikanti, is-sejbiet stabbiliti fil-premessa (112) tar-Regolament provviżorju huma b’dan ikkonfermati.5.5.7. Id-daqs tal-marġini tad-dumping(77) Fin-nuqqas ta' ebda kumment dwar dan ta’ hawn fuq, is-sejbiet stipulati fil-premessa (113) tar-Regolament provviżorju, huma b’dan ikkonfermati.5.5.8. L-irkupru minn dumping fl-imgħoddi(78) Fin-nuqqas ta' ebda kumment dwar dan ta’ hawn fuq, is-sejbiet stipulati fil-premessa (114) tar-Regolament provviżorju, huma b’dan ikkonfermati.5.5.9. Tkabbir(79) Fin-nuqqas ta' ebda kumment dwar dan ta’ hawn fuq, is-sejbiet stipulati fil-premessa (115) tar-Regolament provviżorju, huma b’dan ikkonfermati.5.6. Il-konklużjoni dwar il-ħsara(80) Fin-nuqqas ta’ kummenti oħrajn rigward il-qagħda tal-industrija Komunitarja, il-konklużjoni fil-premessi minn (116) sa (118) tar-Regolament provviżorju, li l-industrija Komunitarja ġarrbet ħsara materjali, hija b’dan ikkonfermata.6. IL-KAWŻALITÀ6.1. Effetti tal-importazzjonijiet li huma l-oġġett ta’ dumping(81) Il-produttur esportatur Armen ddikjara li s-sehem tas-suq tal-importazzjonijiet Armeni matul il-perjodu kkunsidrat ma kienx bħala medja biżżejjed biex jikkawża d-dannu soffert mill-industrija tal-Komunità. Wieħed mill-produtturi esportaturi fiċ-Ċina ddikjara li l-importazzjonijiet miċ-Ċina ma kkawżaw ebda dannu għaliex il-profittabbiltà tal-IK uriet xejra li qed tiżdied parallela ma’ żieda fl-importazzjonijiet miċ-Ċina.(82) Kif issemma fil-premessi minn (91) sa (94) tar-Regolament provviżorju u kif ikkonfermat hawn fuq fil-premessi minn (49) sa (58), kienu ssodisfati l-kundizzjonijiet għall-kumulazzjoni tal-importazzjonijiet mill-pajjiżi kollha li huma investigati sabiex ikun evalwat l-impatt ta’ importazzjonijiet li huma l-oġġett ta’ dumping fuq is-sitwazzjoni tal-industrija tal-Komunità skont l-Artikolu 3(4) tar-Regolament Bażiku. Konsegwentement, analiżi ta’ pajjiż individwali tal-importazzjonijiet mill-pajjiżi konċernati tqieset mhux xierqa u d-dikjarazzjonijiet ta’ hawn fuq kellhom jiġu rifjutati.(83) Safejn huwa kkonċernat l-iżvilupp tal-profittabbiltà tal-IK, iċ-ċifri riveduti ma bidlux b’mod drammatiku l-istampa globali tad-dannu. L-IK rat it-telf tagħha jonqos bejn l-2005 u l-2006 filwaqt li fl-2007 l-industrija kienet marġinalment profittabbli (0,2 %). Dan il-livell ta’ profitt naqas fil-PI u nbidel f’telf żgħir ta’ – 0,1 %.(84) Huwa mfakkar ukoll li kif kien konkluż fil-premessa (121) tar-Regolament provviżorju u l-premessa (73) ta’ hawn fuq, id-deterjorazzjoni tal-IK ssarrfet prinċipalment fi tnaqqis sinifikanti tal-volum tal-produzzjoni u l-volum tal-bejgħ tal-IK. Dan juri li l-IK, iffaċċjata b’importazzjonijiet li huma l-oġġett ta’ dumping, telf fil-volumi tal-bejgħ u s-sehem tas-suq fi sforz biex jeliminaw it-telf. Bħala konklużjoni, minkejja li l-IK kisbet profitti żgħar fl-2007, huwa kkonfermat li l-IK sofriet dannu materjali hekk kif is-sejbiet riveduti dwar il-profittabbiltà wrew telf fil-PI. Billi d-deterjorazzjoni tas-sitwazzjoni tal-IK ħabtet maż-żieda fl-importazzjonijiet mill-pajjiżi konċernati, il-konklużjonijiet stabbiliti fil-premessa (123) tar-Regolament provviżorju huma b’dan ikkonfermati.(85) Huwa għalhekk konkluż li l-pressjoni eżerċitata minn importazzjonijiet li huma l-oġġett ta’ dumping, li żiedu b’mod sinifikattiv il-volum u s-sehem tagħhom tas-suq mill-2006 ’il quddiem kellha sehem determinanti fid-dannu soffert mill-industrija tal-Komunità. Għaldaqstant id-dikjarazzjonijiet ta' hawn fuq huma rifjutati.6.2. Effetti ta’ fatturi oħra6.2.1. Importazzjonijiet li joriġinaw mill-pajjiżi terzi minbarra r-RPĊ, l-Armenja u l-Brażil(86) Fin-nuqqas ta' ebda kumment dwar l-importazzjonijiet li joriġinaw mill-pajjiżi terzi barra l-pajjiżi konċernati, il-konklużjonijiet magħmula fil-premessi minn (124) sa (126) tar-Regolament provviżorju huma b'dan ikkonfermati.6.2.2. Esportazzjonijiet mill-industrija Komunitarja(87) Fin-nuqqas ta' ebda kumment rigward il-prestazzjoni tal-esportazzjoni tal-IK, il-konklużjonijiet magħmula fil-premessi 127 u 128 tar-Regolament provviżorju huma b’dan ikkonfermati.6.2.3. L-importazzjonijiet mill-industrija Komunitarja(88) B’referenza għal ċerta informazzjoni, produttur esportatur argumenta li l-volum impurtat minn wieħed mill-produtturi Komunitarji mingħand kumpanija Ċiniża marbuta miegħu kien sinifikanti.(89) Madankollu, dawn l-allegazzjonijiet ma setgħux jiġu kkonfermati billi ċ-ċifri verifikati tal-produttur esportatur Ċiniż fil-kwistjoni u l-importatur Komunitarju marbut miegħu kkonfermaw il-konklużjonijiet provviżorji riflessi fil-premessa (129) tar-Regolament provviżorju.6.2.4. Ħsara li wieħed iġib fuqu nnifsu(90) Numru ta’ partijiet interessati rrispondew li l-produtturi Komunitarji x’aktarx ikollhom iżjed interess fis-suq tal-Fuljetta tal-Aluminju Konvertitur ('FAK') li jrendi iżjed. Sar l-argument li l-FAK u l-prodott ikkonċernat (li jismu wkoll Fuljetta tal-Aluminju Domestiku) isiru fuq l-istess linji ta’ produzzjoni u għalhekk tkun relattivament faċli li wieħed ibiddel minn prodott għall-ieħor. Għalhekk, it-tnaqqis fil-volum tal-produzzjoni tal-IK tal-prodott ikkonċernat huwa riżultat taż-żieda fil-produzzjoni tal-FAK mill-IK u mhux taż-żieda fl-importazzjonijiet mill-pajjiżi kkonċernati. Sar l-argument ukoll li, għall-kuntrarju ta’ dan, iż-żieda fl-importazzjonijiet mill-pajjiżi kkonċernati kien riżultat ta’ nuqqas fil-provvista tal-IK fis-suq Komunitarju minħabba ż-żieda fil-produzzjoni tal-FAK. Is-sejbiet fil-premessa (132) tar-Regolament provviżorju ġew ikkritikati li kienu bbażati fuq iċ-ċifri marbutin ma’ produttur Komunitarju tal-FAK wieħed biss.(91) L-investigazzjoni kkonfermat li l-volumi tal-produzzjoni tal-FAK mill-IK ma żdiedux b’mod sinifikanti. L-investigazzjoni iżjed fil-fond wriet li ebda wieħed mill-produtturi Komunitarji li lmentaw u li appoġġjaw ma dawwar xi parti sinifikanti tal-produzzjoni totali tiegħu għall-FAK, u għalhekk l-allegazzjonijiet li saru f’dan ir-rigward kellhom ikunu rrifjutati. Fuq din il-bażi ma setax jiġi konkluż li kien hemm xi moviment sostanzjali fil-kapaċitajiet tal-produzzjoni mill-prodott ikkonċernat għall-FAK. L-istess magni tal-irrumblar jistgħu jipproduċu tipi differenti ta’ fuljetta, u għalhekk jista’ jkun mifhum ukoll li kieku l-profittabbiltà tal-prodott ikkonċernat kellha tirkupra skont il-kundizzjonijiet tan-negozju ġust, l-IK tkun tista' tiddisponi minn kapaċità ikbar għall-produzzjoni tal-prodott ikkonċernat. Dan għalhekk jikkonferma l-konklużjonijiet provviżorji riflessi fil-premessa (132) tar-Regolament provviżorju.6.2.5. Żvilupp tal-konsum fis-suq Komunitarju(92) Fin-nuqqas ta' ebda kumment rigward il-konsu fis-suq Komunitarju, il-konklużjonijiet magħmula fil-premessi 133 u 134 tar-Regolament provviżorju huma b’dan ikkonfermati.6.2.6. L-iżvilupp tal-ispejjeż tal-IK(93) Produttur esportatur ddikjara li l-IK kienet kapaċi żżid il-marġini tal-profitti tagħha minkejja ż-żieda fl-ispejjeż għall-materja prima, li jikkontradixxi l-konklużjoni provviżorja riflessa fil-premess (136) tar-Regolament provviżorju, jiġifieri li l-IK ma setgħetx iżżid il-prezzijiet tal-bejgħ bl-istess pass bħaż-żieda tal-ispejjeż għall-materja prima. Din id-dikjarazzjoni kellha tiġi rifjutata. L-ewwel nett, għalkemm l-investigazzjoni finalment żvelat ftit titjib fil-profittabbiltà għall-2007, it-tkabbir fil-profitt ma segwiex l-istess xejra bħaż-żieda fil-konsum tal-Komunità. It-tieni nett, iż-żidiet fl-ispejjeż meta mgħoddija lill-klijenti rriżultaw f’telf sinifikanti ta’ volumi tal-bejgħ u sehem mis-suq, minħabba l-eżistenza tal-importazzjonijiet oġġett ta' dumping fis-suq li kellhom prezzijiet orħos ħafna minn dawk tal-IK. L-investigazzjoni żvelat ukoll li t-tnaqqis fil-volum tal-produzzjoni kien marbut ma’ żieda qawwija ta’ importazzjonijiet li huma l-oġġett ta’ dumping filwaqt li l-kapaċitajiet tal-produzzjoni baqgħu stabbli. Bħala riżultat, l-ispejjeż tal-produzzjoni kienu allokati għal volumi iktar baxxi ta’ produzzjoni, li żiedu l-ispejjeż kull unità.6.3. Il-konklużjoni dwar il-kawżalità(94) Fin-nuqqas ta' kummenti oħra f'dan ir-rigward, il-konklużjonijiet fil-premessi (137) u (138) tar-Regolament provviżorju huma b'dan ikkonfermati.7. L-INTERESS KOMUNITARJU7.1. L-interess tal-industrija Komunitarja(95) Fin-nuqqas ta' ebda kumment rigward l-interess tal-industrija tal-Komunità, il-konklużjonijiet fil-premessi minn (142) sa (145) tar-Regolament provviżorju huma b’dan ikkonfermati.7.2. Interess tal-importaturi(96) Fin-nuqqas ta' kummenti rigward l-interess tal-importaturi, is-sejbiet imniżżla fil-premessi minn (146) sa (149) tar-Regolament provviżorju huma b'dan ikkonfermati.7.3. Interess tal-utenti(97) Dawk li jirrumblaw l-aluminju mill-ġdid, li huma l-utenti prinċipali tal-prodott konċernat fil-Komunità Ewropea, irrappreżentati mill-Aluminium Foil Association (minn issa 'l quddiem 'EAFA') ddikjaraw li:-  Kuntrarju għas-sejbiet provviżorji fil-premessa (153) tar-Regolament provviżorju, l-ispiża ta' trasport ta' rombli tal-konsumatur miċ-Ċina tirrappreżenta biss perċentwali żgħir tal-valur tal-oġġetti (madwar 1 % tal-prezz tal-bejgħ) u ma jkun hemm kważi ebda differenza mal-ispiża tat-trasport tal-prodott konċernat (madwar 0,2 % tal-prezz tal-bejgħ).-  It-taħlita kbira tal-prodott offruta minn dawk li jirrumblaw l-aluminju mill-ġdid fil-Komunità ma tkunx ta' vantaġġ billi min ibigħ bl-imnut ikun jista' wkoll jikseb il-prodott fi kwantitajiet kbar permezz ta' kuntratti separati minn importanturi/kummerċjanti ta' rombli tal-konsumatur.-  Kuntrarju għas-sejbiet provviżorji fil-premessa (154) tar-Regolament provviżorju, il-produzzjoni ta' FAK se tibqa' l-prijorità tal-produtturi tal-Komunità li mhumiex interessati fil-produzzjoni tal-prodott ikkonċernat. Fil-każ li jkunu imposti miżuri definittivi, il-forniment tal-prodott ikkonċernat fil-Komunità ma jkunux suffiċjenti biex jilħqu l-ħteġijiet ta' min jirrombla l-aluminju mill-ġdid.-  Kuntrarju għas-sejbiet provviżorji fil-premessa (163) tar-Regolament provviżorju, miżuri definittivi, jekk ikun hemm, għandhom japplikaw ukoll fuq prodotti li jkunu jiżnu inqas minn 10 kg. Inkella, dawn il-miżuri jwasslu għal żieda qawwija ta' importazzjonijiet li huma l-oġġett ta' dumping ta' rombli għall-konsumatur, speċjalment miċ-Ċina, b'konsegwenzi negattivi severi għal min jirrombla l-aluminju mill-ġdid fil-Komunità, li twassal għat-telf ta' 4 000 impjieg fil-Komunità. Din l-opinjoni kienet appoġġjata mill-produtturi esportaturi miż-żewġ pajjiżi konċernati.(98) L-evidenza ppreżentata fir-rigward tal-ispejjeż tat-trasport kienet meqjusa kredibbli u għalhekk tista' tkun aċċettata. Iżda, ir-riskju li l-importazzjonijiet tal-prodott ikkonċernat jistgħu jkunu sostituti minn importazzjonijiet tal-prodott l-aktar 'l isfel fil-linja tax-xogħol waħdu biss mhuwiex meqjus bħala raġuni biex ma jkunux imposti miżuri kontra d-dumping. Tassew, ebda evidenza ma kienet ippreżentata jew miksuba b'tali mod li importazzjonijiet bħal dawn jiżdiedu fi kwantitajiet sinifikanti u bi prezzijiet irħas minn dawk li jirrumblaw l-aluminju mill-ġdid fil-Komunità. Prattiċi ta' kummerċ inġust ta' produtturi esportaturi tal-prodott l-aktar 'l isfel fil-linja tax-xogħol se jkollhom ikunu eżaminati separatament fuq il-bażi ta' evidenza prima facie suffiċjenti. Barra minn hekk, huwa kkunsidrat li bidla għal prodotti l-aktar 'l isfel fil-linja tax-xogħol fiċ-Ċina fi kwantitajiet akbar huwa ħafna probabbli li tieħu ftit taż-żmien billi tkun teħtieġ investimenti ġodda f'makkinarju u t-twaqqif ta' kanali ġodda ta' bejgħ. Għalhekk kwalunkwe effetti jinħassu biss fil-medda medja ta' żmien. Sa fejn huwa kkonċernat l-għadd ta' impjiegi fl-industrija aktar 'l isfel fil-linja tax-xogħol fil-Komunità, din id-dikjarazzjoni ma kinetx sostanzjata. Għalhekk iċ-ċifri rrappurtati ma jitqisux kredibbli. Fuq din il-bażi, il-konklużjonijiet provviżorji mniżżla fil-premessi minn (153) sa (162) tar-Regolament provviżorju huma b'dan ikkonfermati.(99) Fin-nuqqas ta' kummenti oħra fir-rigward l-interess tal-Komunità, is-sejbiet imniżżla fil-premessi minn (150) sa (163) tar-Regolament provviżorju huma b'dan ikkonfermati.8. IL-MIŻURI DEFINITTIVI KONTRA D-DUMPING8.1. Il-livell tal-eliminazzjoni tal-ħsara(100) Produttur esportatur stqarr li l-kalkolu tal-livell tal-eliminazzjoni tal-ħsara għandu jkun ibbażat fuq l-ispiża tal-produzzjoni aktar milli fuq il-prezz tal-bejgħ tal-prodott konċernat. L-istess esportatur ddikjara li l-profitt immirat użat biex ikun ikkalkolat il-livell ta' eliminazzjoni tal-ħsara kien wisq għoli u kellu jkun 1 % biex ikun iktar konformi maċ-ċirkostanzi attwali tas-suq, b'mod partikulari t-tnaqqis fl-attività ekonomika. Barra minn hekk, dan il-produttur esportatur tenna li l-aġġustamenti messhom ssaru għad-differenzi fil-kwalità bejn il-prodott esportat u dak manifatturat mill-IK fis-suq tal-Komunità.(101) Safejn hija kkonċernata l-ewwel dikjarazzjoni, jiġifieri li l-livell ta' eliminazzjoni tal-ħsara għandu jkun stabbilit fuq il-bażi tal-ispiża tal-produzzjoni, huwa nnutat li l-użu ta' metodoloġija bħal din ma għandha ebda effett fuq ir-riżultati u għalhekk kienet ikkunsidrata irrelevanti. Rigward il-livell tal-profitt immirat, kif issemma fil-premessa (165) tar-Regolament provviżorju kien użat marġini ta' profitt ta' qabel it-taxxa konservattiv ħafna ta' 5 % għall-produtturi. Dan kien propost ukoll fl-ilment u użat fl-investigazzjoni ta' qabel. Iżda, il-profitt immirat propost ma kienx f’livell li seta’ jippermetti lill-IK biex iżżomm il-kapaċitajiet tal-produzzjoni u investimenti ġodda u għalhekk kellu jkun rifjutat. Rigward id-dikjarazzjoni dwar il-kwalità tal-prodott, u kif diġà elenkat hawn fuq fil-premessa (52) instab li t-tipi kollha tal-prodott għandhom karatteristiċi fiżiċi u tekniċi bażiċi simili u ntużaw fl-istess applikazzjonijiet bażiċi irrispettivament mill-kwalità speċifika tagħhom. Fin-nuqqas ta’ ebda evidenza li tappoġġja dawn l-allegazzjonijiet, il-konklużjonijiet provviżorji mniżżla fil-premessi minn (164) sa (166) tar-Regolament provviżorju huma b’dan ikkonfermati.(102) Produttur esportatur ieħor argumenta li l-livell tal-eliminazzjoni tal-ħsara messu jimmira biex jiffissa l-prezzijiet tal-bejgħ li jikkumpensaw it-telf reali. Dan kellu jkun irrifjutat billi l-livell tal-eliminazzjoni tal-ħsara huwa l-livell tal-prezz li l-industrija Komunitarja aktarx tikseb meta ma hemmx importazzjonijiet li huma l-oġġett ta' dumping.(103) L-istess produttur esportatur kompla jargumenta li l-profitt mira għandu jkun iffissat fil-livell tal-profitt attwali li jkun sar fil-bidu tal-perjodu kkonċernat, li f’dan il-każ kien telf. Fuq din il-bażi, il-marġini tal-orħos prezz tal-bejgħ ikun de minimis.(104) Dan l-argument kellu jkun irrifjutat għar-raġuni li l-IK kienet għadha ssofri l-effetti ta’ okkażjoni ta’ dumping li kienet ġrat qabel mir-Russja u ċ-Ċina u ta’ importazzjonijiet li kienu l-oġġett ta’ dumping oriġinati mill-Brażil. Għalhekk kien ikkunsidrat li marġini ta' profitt ta' 5 % ikun marġini ta' profitt li jista' jinkiseb b'mod raġonevoli minn industrija ta' dan it-tip fis-settur taħt kundizzjonijiet normali ta' kompetizzjoni.(105) Kif jidher fuq fil-premessa (61), biex ikun żgurat tqabbil fuq l-istess livell ta’ negozju, il-bejgħ tal-produttur esportatur Brażiljan lin-negozjant indipendenti ma tqisux fil-kalkolu tal-prezz bl-irħis u b’konsegwenza ta’ dan lanqas ma tqies il-livell tal-eliminazzjoni tal-ħsara.(106) Fin-nuqqas ta' kummenti oħrajn dwar il-livell tal-eliminazzjoni tal-ħsara, il-premessi minn (164) sa (166) tar-Regolament provviżorju huma b'dan ikkonfermati.(107) Il-kalkolu tal-livelli tal-eliminazzjoni tal-ħsara mal-pajjiż kollu taċ-Ċina ġie kkalkulat skont il-medja differenzjata tal-marġini tal-ħsara ta’ kumpanija fiċ-Ċina li ma kienx irnexxielha tikseb it-TES u t-TI u l-livell tal-eliminazzjoni tal-ħsara tal-iżjed transazzjoni dumped mill-istess kumpanija. Fuq din il-bażi, il-livell ta’ dumping mal-pajjiż kollu ġie stabbilit gћal 30,0 % tal-prezz CIF fuq il-fruntiera tal-Komunità, bid-dazju mhux imħallas.8.2. Il-forma u l-livell tad-dazji(108) Fid-dawl ta' dak li ntqal u skont l-Artikolu 9(4) tar-Regolament bażiku, id-dazju definittiv kontra d-dumping għandu jiġi impost fuq livell suffiċjenti biex titneħħa l-ħsara kkawżata mill-importazzjonijiet li huma l-oġġett ta’ dumping mingħajr ma jinqabeż il-marġini ta' dumping misjub.(109) Qed ikunu proposti r-rati li ġejjin ta’ dazji definittivi kontra d-dumping:Il-pajjiż | Il-kumpanija | Il-marġini ta’ dumping definittiv | Il-marġini ta’ dumping definittiv | Dazju definittiv kontra d-dumping |Il-Brażil | Companhia Brasileira de Aluminio | 27,6 % | 17,6% | 17,6% |Il-kumpaniji l-oħrajn kollha | 27,6 % | 17,6% | 17,6% |RPĊ | Alcoa Bohai u Alcoa Shanghai | 25,6 % | 6,4% | 6,4% |Shandong Loften | 33,7 % | 20,3% | 20,3% |Zhenjiang Dingsheng | 37,4 % | 24,2% | 24,2% |Il-kumpaniji l-oħrajn kollha | 47,0 % | 30,0% | 30,0% |L-Armenja | RUSAL Armenal | 33,4 % | 13,4% | 13,4% |Il-kumpaniji l-oħrajn kollha | 33,4 % | 13,4% | 13,4% |(110) Ir-rati ta’ dazju kontra d-dumping ta’ kumpaniji individwali li ġew speċifikati f’dan ir-Regolament kienu stabbiliti fuq il-bażi tas-sejbiet tal-investigazzjoni preżenti. Għalhekk, dawn jirriflettu s-sitwazzjoni li nstabet waqt l-investigazzjoni rigward dawn il-kumpaniji. Dawn ir-rati ta' dazju (għall-kuntrarju ta’ dazju applikabbli fil-pajjiż kollu għall-"kumpaniji l-oħra kollha") għaldaqstant huma esklussivament applikabbli għall-importazzjonijiet ta’ prodotti li joriġinaw fil-pajjiż ikkonċernat u manifatturati mill-kumpaniji msemmija. Il-prodotti importati mmanifatturati minn xi kumpanija oħra mhux imsemmija speċifikament fil-parti operattiva ta’ dan ir-Regolament bl-isem u l-indirizz tagħha, inklużi entitajiet relatati ma’ dawk imsemmija speċifikament, ma jistgħux jibbenefikaw minn dawn ir-rati u għandhom ikunu suġġetti għar-rata tad-dazju applikabbli għall-"kumpaniji l-oħrajn kollha".(111) Kwalunkwe talba gћall-applikazzjoni ta’ din ir-rata ta’ dazju kontra d--dumping gћal kumpaniji individwali (pereżempju wara bdil fl-isem tal-entità jew wara li jiġu stabbiliti entitajiet ġodda ta’ produzzjoni jew ta’ bejgћ) gћandha tiġi indirizzata minnufih lill-Kummissjoni[3] bit-tagħrif kollu rilevanti, b’mod partikolari fir-rigward ta’ kwalunkwe modifika fl-attivitajiet tal-kumpanija marbuta ma’ produzzjoni, bejgћ domestiku u ta’ esportazzjoni u li jkunu assoċjati, pereżempju, ma’ din il-bidla fl-isem jew ma’ din il-bidla fl-entitajiet ta’ produzzjoni u ta’ bejgћ. Jekk ikun xieraq, ir-Regolament jiġi mbagħad emendat skont dan billi tiġi aġġornata l-lista ta' kumpaniji li jgawdu minn rati ta' dazju individwali.8.3. Il-ġbir definittiv ta’ dazji provviżorji(112) Minħabba l-kobor tal-marġnijiet ta' dumping li nstabu u fid-dawl tal-livell ta' ħsara kkaġunata lill-industrija Komunitarja, jitqies neċessarju li l-ammonti li nġabru permezz tad-dazju provviżorju kontra d-dumping, impost mir-Regolament provviżorju, għandhom jinġabru b'mod definittiv sal-ammont tad-dazji definittivi imposti. Fejn id-dazji definittivi jkunu aktar baxxi mid-dazji provviżorji, l-ammonti miġbura b'mod provviżorju li jkunu ogħla mir-rata definittiva ta’ dazji kontra d-dumping għandhom jinħelsu.8.4. Għamla tal-miżuri(113) Matul l-investigazzjoni, l-uniku produttur esportatur li koopera fl-Armenja u l-uniku produttur esportatur li koopera fil-Brażil offrew impenji fuq il-prezz skont l-Artikolu 8(1) tar-Regolament bażiku.(114) Iż-żewġ offerti ġew eżaminati. L-offerta tal-esportatur tal-Brażil telimina l-effett ta’ ħsara tad-dumping u tillimita għal grad suffiċjenti r-riskju ta’ evażjoni. Fir-rigward tal-offerta tal-esportatur tal-Armenja, billi l-grupp tal-kumpanija għandu struttura kumplessa u għandu kanali kumplessi tal-bejgħ, hemm riskju għoli li jkun hemm kumpens dupplikat lill-istess klijenti għall-istess prodott iżda minn oriġini differenti, kif ukoll bejgħ ta' prodotti differenti lill-istess klijenti minn kumpaniji differenti tal-bejgħ fl-istess grupp. Il-produttur Armen għamel offerta ta' impenn sostanzjalment riveduta wara l-iskadenza stipulata fl-Artikolu 8(2) tar-Regolament bażiku. Ta' min jinnota li barra mill-fatt li l-offerta riveduta tressqet wara l-iskadenza, ma tistax tiġi aċċettata għar-raġuni li ġejja. Minkejja li l-kumpanija offriet li tbiegħ biss direttament lill-ewwel klijent indipendenti fl-UE, jiġifieri mingħajr ma tinkludi ż-żewġ kumpaniji relatati tagħha fil-proċess tal-bejgħ, l-investigazzjoni wriet li l-kumpanija biegħet prodotti oħra lill-istess kumpaniji fl-UE. Barra minn hekk, il-kumpanija ħabbret li qed tippjana li tipproduċi u tbigħ tip ta' prodott ġdid, fojl tal-konverter tal-aluminju (ACF) lill-UE. Billi huwa possibbli li dan it-tip ġdid ta' prodott jinbiegħ lill-istess klijenti fl-UE, anki l-offerta riveduta ma tistax tillimata r-riskju ta' duplikazzjoni tal-kumpens għal grad aċċettabbli.(115) Bid-Deċiżjoni 2009/XXX/KE, il-Kummissjoni aċċettat l-offerta ta' impenn minn CBA. Il-Kunsill jagħraf li l-offerta ta’ impenn telimina l-effett ta’ ħsara tad-dumping u tillimita għal grad suffiċjenti r-riskju ta’ evażjoni. L-offerta minn Rusal Armenal ma ġietx milqugħa għar-raġunijiet stipulati fil-Premessa (114) u wkoll minħabba l-problemi li nstabu fil-kontijiet tagħhom, kif spjegat fil-Premessi (21) u (22) hawn fuq.(116) Biex tippermetti lill-Kummissjoni u lill-awtoritajiet doganali biex jissorveljaw aktar l-osservanza tal-garanziji minn CBA, meta tiġi ppreżentata talba lill-awtorità rilevanti tad-dwana għall-moviment ħieles, l-eżenzjoni mid-dazju anti-dumping ssir jiddependi minn (i) preżentazzjoni ta’ rċevuta ta’ impenn, li tkun irċevuta kummerċjali li jkollha mill-anqas l-elementi msemmija u d-dikjarazzjoni stipulati fl-Anness II; (ii) l-oġġetti importati jkunu manifatturati, mibgħuta u ffatturati direttament minn CBA lill-ewwel klijent indipendenti fil-Komunità u (iii) l-oġġetti ddikjarati u ppreżentati lill-awtoritajiet tad-dwana jikkorrispondu eżattament mad-deskrizzjoni tal-fattura tal-impenn. Fejn il-kundizzjonijiet ta’ hawn fuq ma jiġux sodisfatti għandu japplika d-dazju anti-dumping xieraq fil-mument tal-aċċettazzjoni tad-dikjarazzjoni għar-rilaxx fiċ-ċirkolazzjoni ħielsa.(117) Kull meta l-Kummissjoni tirtira, skont l-Artikolu 8(9) tar-Regolament bażiku, l-approvazzjoni tagħha ta' impenn wara xi ksur billi tirreferi għal tranżazzjonijiet partikolari u tiddikjara bħala invalidi l-fatturi ta’ impenn rilevanti, għandu jiġi impost dejn doganali fil-ħin li tiġi aċċettata d-dikjarazzjoni għar-rilaxx fiċ-ċirkolazzjoni ħielsa ta’ dawn it-tranżazzjonijiet.(118) L-importaturi għandhom ikunu jafu li dejn doganali jista' jiġi mġarrab, bħala riskju normali tal-kummerċ, fil-ħin li tiġi aċċettata d-dikjarazzjoni għar-rilaxx fiċ-ċirkolazzjoni ħielsa kif deskritt fil-premessi (116) u (117) anki jekk impenn mill-manifattur li qed jixtru mingħandu, direttament jew indirettament, ġie aċċettat mill-Kummissjoni.(119) Skont l-Artikolu 14(7) tar-Regolament bażiku, l-awtoritajiet tad-dwana għandhom jinformaw minnufih lill-Kummissjoni kull meta jinstabu indikazzjonijiet ta’ xi ksur tal-impenn.(120) Minħabba r-raġunijiet imsemmija hawn fuq, l-impenn offrut minn CBA huwa meqjus aċċettabbli mill-Kummissjoni u dak offrut minn Armenal mhuwiex aċċettabbli u l-kumpaniji kkonċernati ġew mgħarrfa bil-fatti, il-kunsiderazzjonijiet u l-obbligi essenzjali li fuqhom huma msejsa l-aċċettazzjoni u r-rifjut.(121) Fil-każ ta’ ksur jew irtirar tal-impenji, jew fil-każ ta’ rtirar tal-approvazzjoni tal-impenji mill-Kummissjoni, id-dazju anti-dumping impost mill-Kunsill, skont l-Artikolu 9(4) għandu japplika awtomatikament permezz tal-Artikolu 8(9) tar-Regolament bażiku.9. IL-MONITORAĠĠ(122) Sabiex jitnaqqsu kemm jista’ jkun ir-riskji ta’ elużjoni minħabba d-differenza għolja fir-rati tad-dazju, huwa meqjus li jinħtieġu miżuri speċjali f’dan il-każ biex jiżguraw l-applikazzjoni xierqa tad-dazji kontra d-dumping. Dawn il-miżuri speċjali jinkludu dan li ġej:(123) Il-preżentazzjoni lill-awtoritajiet doganali tal-Istati Membri ta’ fattura kummerċjali valida li tkun f'konformità mar-rekwiżiti stipulati fl-Anness ta’ dan ir-Regolament. L-importazzjonijiet li ma jkunux akkumpanjati b’fattura bħal din gћandhom ikunu suġġetti gћad-dazju residwu kontra d-dumping li japplika gћall-produtturi esportaturi l-oћrajn kollha.(124) Jekk l-esportazzjonijiet ta' kumpanija waħda li tibbenefika minn rati aktar baxxi ta’ dazju individwali jiżdiedu b’mod sinifikanti fil-volum wara l-impożizzjoni tal-miżuri kkonċernati, din iż-żieda fil-volum tista’ titqies bћala waħda li tikkostitwixxi fiha nnifisha bidla fil-mudell ta’ kummerċ dovuta għall-impożizzjoni ta’ miżuri skont it-tifsira tal-Artikolu 13(1) tar-Regolament bażiku. F’dawn iċ-ċirkustanzi u sakemm jintlaħqu l-kundizzjonijiet jista’ jingħata bidu għal investigazzjoni dwar qerq. Din l-investigazzjoni tista’, fost l-oħrajn, teżamina l-ћtieġa għat-tneћћija tar-rati tad-dazju individwali u għall-impożizzjoni konsegwenti tad-dazju madwar il-pajjiż kollu.ADOTTA DAN IR-REGOLAMENT:Artikolu 11. Dazju definittiv kontra d-dumping huwa b'dan impost fuq l-importazzjonijiet ta' fuljetta tal-aluminju ta' ħxuna ta' mhux inqas minn 0,008 mm u mhux aktar minn 0,018 mm, mingħajr appoġġ, mhux maħduma aktar milli rrumblati, f'rollijiet ta' wisa’ ta’ mhux aktar minn 650 mm u li ma jiżnux aktar minn 10 kilogrammi u li jaqgħu taħt il-kodiċi NM ex 7607 11 19 (kodiċi TARIC 7607 11 19 10) u li joriġinaw mill-Armenja, il-Brażil u r-Repubblika tal-Poplu taċ-Ċina.2. Ir-rata tad-dazju definittiv kontra d-dumping applikabbli għall-prezz nett u ħieles mal-fruntiera Komunitarja, qabel id-dazju, tal-prodotti deskritti fil-paragrafu 1 u manifatturati mill-kumpaniji mniżżla hawn taħt għandha tkun kif ġej:Il-pajjiż | Il-kumpanija | Id-dazju kontra d-Dumping | Il-Kodiċi Addizzjonali TARIC |L-Armenja | Kumpanija Konġunta għall-Ishma Magħluqa Rusal-Armenal | 13,4% | A943 |Il-kumpaniji l-oħrajn kollha | 13,4% | A999 |Ir-Repubblika tal-Poplu taċ-Ċina | Alcoa (Shanghai) Aluminium Products Co., Ltd, u Alcoa (Bohai) Aluminium Industries Co., Ltd | 6,4% | A944 |Shandong Loften Aluminium Foil Co., Ltd | 20,3% | A945 |Zhenjiang Dingsheng Aluminium Co., Ltd | 24,2% | A946 |Il-kumpaniji l-oħrajn kollha | 30,0% | A999 |Il-Brażil | Companhia Brasileira de Aluminio | 17,6% | A947 |Il-kumpaniji l-oħrajn kollha | 17,6% | A999 |3. Minkejja l-ewwel paragrafu, id-dazju anti-dumping definittiv ma għandux japplika għal importazzjonijiet rilaxxati għaċ-ċirkolazzjoni ħielsa skont l-Artikolu 2.4. Sakemm ma jkunx speċifikat mod ieħor, id-dispożizzjonijiet fis-seħħ li jikkonċernaw id-dazji doganali għandhom japplikaw.5. L-applikazzjoni tar-rati tad-dazju individwali speċifikati gћall-kumpaniji msemmija fil-paragrafu 2 gћandha sseћћ bil-kundizzjoni li tkun ippreżentata lill-awtoritajiet doganali tal-Istati Membri fattura kummerċjali valida, li trid tkun konformi mar-rekwiżiti stipulati fl-Anness I. Jekk ma tiġix ippreżentata din il-fattura, gћandha tapplika r-rata tad-dazju applikabbli gћall-kumpaniji l-oћra kollha.Artikolu 21. L-importazzjonijiet iddikjarati għar-rilaxx fiċ-ċirkolazzjoni ħielsa li huma mogħnija b'fattura minn kumpaniji li l-impenji tagħhom ġew aċċettati mill-Kummissjoni u li l-ismijiet tagħhom tniżżlu fid-Deċiżjoni tal-Kummissjoni [2009/…./KE], li minn żmien għal żmien jiġu emendati, għandhom jiġu eżentati mid-dazju anti-dumping impost bl-Artikolu 1, bil-kundizzjoni li:-  dawn jiġu manifatturati, mibgħuta u mogħnija b'fattura direttament mill-kumpaniji msemmija lill-ewwel konsumatur indipendenti fil-Komunità; u kif ukoll-  dawn l-importazzjonijiet ikollhom fattura ta' impenn li hija fattura kummerċjali b'tal-inqas il-punti u d-dikjarazzjoni stipulati fl-Anness II ta' dan ir-Regolament; u kif ukoll-  il-prodotti ddikjarati u ppreżentati lill-awtoritajiet tad-dwana jikkorrispondu preċiżament mad-deskrizzjoni fuq il-fattura tal-impenn.2. Għandu jitħallas debitu doganali fil-mument tal-aċċettazzjoni tad-dikjarazzjoni għar-rilaxx fiċ-ċirkolazzjoni ħielsa:-  kull darba li huwa stabbilit, fir-rigward ta’ importazzjonijiet deskritti fil-paragrafu 1, li waħda jew aktar mill-kundizzjonijiet elenkati f’dak il-paragrafu mhumiex sodisfatti; jew-  meta l-Kummissjoni tirtira l-aċċettazzjoni tagħha tal-impenn skont l-Artikolu 8(9) tar-Regolament bażiku f’Regolament jew Deċiżjoni li tirreferi għal tranżazzjonijiet partikolari u tiddikjara bħala invalidi l-fatturi rilevanti tal-impenn.Artikolu 3Dazji provviżorji kontra d-dumping skont ir-Regolament tal-Kummissjoni (KE) Nru 287/2009 huma imposti bir-rata tad-dazju definittiv skont l-Artikolu 1 ta’ hawn fuq l-importazzjonijiet ta' fuljetta tal-aluminju ta' ħxuna ta' mhux inqas minn 0,008 mm u mhux aktar minn 0,018 mm, mingħajr appoġġ, mhux maħduma aktar milli rrumblati, f'rombli ta' wisa’ ta’ mhux aktar minn 650 mm u li ma jiżnux aktar minn 10 kilogrammi u li jaqgħu taħt il-kodiċi NM ex 7607 11 19 (kodiċi TARIC 7607 11 19 10) u li joriġinaw mill-Armenja, il-Brażil u r-Repubblika tal-Poplu taċ-Ċina. L-ammonti żejda assigurati li huma aktar mir-rati tad-dazji definittivi kontra d-dumping għandhom jinħelsu.Artikolu 4Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f' Il-Ġurnal Uffiċjali tal-Unjoni Ewropea .Dan ir-Regolament għandu jorbot fl-intier tiegħu u għandu japplika direttament fl-Istati Membri kollha.Magħmul fi Brussell, […]Għall-KunsillIl-President […]Anness IDikjarazzjoni ffirmata minn uffiċjal tal-entità li toħroġ il-fattura kummerċjali, fil-format li ġej trid tkun tidher fuq il-fattura kummerċjali valida msemmija fl-Artikolu 1(5):1.  L-isem u l-funzjoni tal-uffiċjal tal-entità li qed joħroġ il-fattura kummerċjali.2.  Id-dikjarazzjoni li ġejja: "Jiena, hawn taħt iffirmat, niċċertifika li l-"volum" ta' fuljetta tal-aluminju mibjugħa għall-esportazzjoni lejn il-Komunità Ewropea kopert minn din il-fattura kien immanifatturat minn (isem u indirizz tal-kumpanija) (kodiċi TARIC addizzjonali) fi (pajjiż ikkonċernat). Niddikjara li t-tagħrif mogħti f’din il-fattura huwa sħiħ u korrett.3.  Data u firma4.  Anness IIL-elementi li ġejjin għandhom jiġu indikati fil-fattura kummerċjali li takkumpanja l-bejgħ tal-kumpaniji lill-Komunità ta' prodotti li huma suġġetti għall-impenn:1. L-intestatura "FATTURA KUMMERĊJALI LI TAKKUMPANJA PRODOTTI LI HUMA SUĠĠETTI GĦALL-IMPENN"2. Isem il-kumpanija li toħroġ il-fattura kummerċjali3. In-numru tal-fattura kummerċjali4. Id-data tal-ħruġ tal-fattura kummerċjali5. Il-kodiċi addizzjonali TARIC li skontha l-prodotti fuq il-fattura għandhom jiġu rilaxxati mid-dwana fil-fruntiera Komunitarja6. Id-deskrizzjoni eżatta tal-prodotti, li tinkludi:-  in-numru tal-kodiċi tal-prodott (NKP) użat għall-għan tal-impenn-  deskrizzjoni b’lingwa sempliċi tal-prodotti li jikkorrispondu man-NKP ikkonċernat-  in-numru tal-kodiċi tal-prodott tal-kumpanija (KPK)-  kodiċi Taric-  kwantità (li trid tingħata f'tunnellati)7. Id-deskrizzjoni tat-termini tal-bejgħ, inkluż:-  prezz għal kull tunnellata-  it-termini applikabbli tal-pagament-  it-termini applikabbli tat-twassil-  roħs u ribass totali8. Isem il-kumpanija li tagħmilha ta’ importatur fil-Komunità li lilha l-kumpanija toħroġ direttament il-fattura kummerċjali li takkumpanja l-prodotti suġġetti għal impenn9. Isem l-uffiċjal tal-kumpanija li ħareġ il-fattura kummerċjali u d-dikjarazzjoni ffirmata li ġejja:“Jiena, hawn taħt iffirmat, niċċertifika li l-bejgħ għall-esportazzjoni diretta lejn il-Komunità Ewropea tal-prodotti koperti minn din il-fattura qed isir fl-ambitu u skont il-kundizzjonijiet tal-Impenn offrut minn [KUMPANIJA], u aċċettat mill-Kummissjoni Ewropea permezz tad-[Deċiżjoni 2008/XXXX/KE]. Niddikjara li t-tagħrif mogħti f’din il-fattura huwa sħiħ u korrett.[1] ĠU L 56, 6.3.1996, p. 1.[2] ĠU L 94, 8.4.2009, p. 17.[3] European Commission, Directorate-General for Trade, Directorate H, Office N-105 4/92, 1049 Brussels, Belgium.